Kapcsolódás önmagadhoz és másokhoz – Ingyenes önismereti nyílt nap a TÉR Központban
2025-11-08 09:30 - 18:00 UTC | Tér központ – Narancs moziterem, Sóstói út 70., Nyíregyháza, Szabolcs-Szatmár-Bereg vármegye, 4400, Hungary
November 8-án egy egész napos programmal várunk, ahol előadások, workshopok és egyéni ülések segítségével mélyítheted az önismeretedet, és új módokon kapcsolódhatsz önmagadhoz és másokhoz. A nap fókuszában az érzéseink és a szükségleteink állnak.
Időpont: 2025. november 8. 9:30
Helyszín: TÉR Központ (4400 Nyíregyháza, Sóstói út 70).
A részvétel ingyenes, de regisztrációhoz kötött.
Regisztráció az alábbi linken: https://docs.google.com/forms/d/1qpIxHhjazFUjtrf5-gFtxs3_N-fM3m5YNQr4-uH2xdo/edit
Az Egészség EGÉSZen Alapítvány szervezésével és közreműködésével.

Teljes program:

10:00–11:30 – Rambala Éva, erőszakmentes kommunikációs tréner.
Erőszakmentes kommunikáció – elmélet és gyakorlat.
Interaktív előadás arról, hogyan állhatsz ki magadért úgy, hogy közben kapcsolataidban is harmóniát teremtesz.

11:30–12:30 – Magera Ildikó, lélekgyógyász és családállító terapeuta.
Érzések és szükségletek a családi tudattalanban (családállítás).
Két rövid családállítási bemutató Bert Hellinger módszerével, amely megmutatja, hogyan hatnak egymásra családi és belső énrészeink érzései és szükségletei.

12:30–13:30 – Szünet, beszélgetés a szakemberekkel.

13:30–14:30 – Kaur Joti, jógaoktató, jógaterapeuta, meditációs tréner, tudatos légzés oktató, védikus asztrológus.
Kundalini Meditáció
Belső béke, kreatív energia és spirituális ébredés útja. Segít lecsendesíteni az elmét, oldja a feszültséget, és mélyebb kapcsolatot nyit Valódi Önmagaddal.

13:30–14:30 – Ferenczi József, akupresször természetgyógyász, csontkovács.
Emotion Code – Érzelmeink oldása.
A tudatalattink őrzi a múlt érzelmi lenyomatait – az Emotion Code módszer segít ezeket felszínre hozni és kioldani. Ferenczi József előadásában megtudhatjuk, hogyan szabadulhatunk meg a bennragadt érzelmektől, hogy testileg és lelkileg is könnyebben éljünk.

14:00–15:30 – Kristóf Tünde, pszichodráma vezető, integratív csoportvezető, integratív családállító, egyéni mentor és az Integrál Akadémia oktatója (www.merjelni.hu).
Én-érzések – Én-szükségletek csoportos gyakorlatok.
Egy különleges önismereti folyamat, amelyben mozgásos és páros gyakorlatok, valamint meditáció segítenek közelebb kerülni valódi érzéseinkhez és szükségleteinkhez.

14:30–15:30 – Kovács Tünde, rendszerszemléletű coach, facilitátor és compassionte inquiry practicioner.
Együttérző önvizsgálat (Máté Gábor módszere).
Workshop, ahol biztonságos térben fedezheted fel érzéseidet és szükségleteidet, és megtanulhatsz együttérzéssel fordulni önmagad felé.

15:30–16:30 – Szilágyi-Bécsi Tímea, executive coach, tréner, munka- és szervezetpszichológus.
Transzgenerációs érzések és szükségletek tudatosítása.
Interaktív előadás gyakorlatokkal, ahol felfedezheted, mely érzéseket és mintákat örököltél elődeidtől, és hogyan alakíthatsz ki helyettük támogatóbb megoldásokat.

15:30–16:30 – Kiss Anita, hangtálas terapeuta, csoportos hangfürdő vezető, családállító, holisztikus mentor és személyi coach.
Hangtál meditáció
A hangtálak rezgései segítenek oldani a stresszt és a belső blokkokat, harmonizálják a test és az energiarendszer működését, így támogatva a testi-lelki egyensúlyt. A hangfürdő mély ellazulást, regenerációt és tudatos ráhangolódást kínál, különleges eseményekhez kapcsolódóan.

16:30–18:00 – Várkondi Gábor, szülőtréner és tanácsadó.
Gyermekeink érzései és szükségletei – hogyan kapcsolódjunk hozzájuk?
Érthető, gyakorlatias útmutató szülőknek, hogyan láthatunk túl a gyermekek viselkedésén, és hogyan segíthetünk nekik valódi szükségleteik mentén.

✨ Délután lehetőség van egyéni terápiás ülésekre is, amely során 30 percben megtapasztalhatod, milyen érzés egy együttérző, elfogadó és biztonságos térben beszélni magadról. Lehetőséged nyílik arra is, hogy ránézz arra, hogyan vagy most önmagaddal.

Kristóf Tünde, pszichodráma vezető, integratív csoportvezető, Integratív családállító, egyéni mentor és az Integrál Akadémia oktatója (www.merjelni.hu): 15:30-18:00
Kovács Tünde, rendszerszemléletű coach, facilitátor és compassionte inquiry practicioner: 16:00-18.00
B. Babicz Mónika, integrál tanácsadó jelölt: 12:00-18:00
Magera Ildikó, lélekgyógyász és családállító terapeuta: 15:30-18:00

Az egyéni ülésekre csak a helyszínen lehet jelentkezni.
Szeretettel várunk egy közös napra, ahol lehetőséged nyílik feltöltődni, tanulni és kapcsolódni – önmagadhoz és másokhoz.

A VÁLTÁS (2. modul) - Önismereti tanfolyam Magera Ildikóval
2025-11-22 09:00 - 17:00
SAKÁL NYELV – ZSIRÁF NYELV. Mi az?
Dr Marshall B.Rosenberg amerikai pszichológus nevéhez fűződik az – EMK erőszakmentes kommunikáció fogalma – illetve a fenti megnevezések, amelyekkel kicsit viccesen megkülönböztette azt a kétfajta kommunikációt, ami elválasztja illetve összekapcsolhatja az embereket.
Én úgy vélem, hogy a sakálnyelvet bizonyítottan mindenki beszéli, a zsiráfnyelv pedig egy lehetőség a tanulásra. Olyan ez mintha egy idegen nyelvet kellene megtanulnunk és nehézségre is felér azzal. Sőt talán meg is haladja azt.
Azt hiszem a legtöbb ember soha nem gondolkodik el azon, hogy miért úgy kommunikál ahogyan és hogy valójában mi is történik ilyenkor bennük, illetve két ember között.
Úgy kondicionálódunk, hogy ha rosszul érezzük magunkat azért valaki mást hibáztatunk, más a felelős.
A tudatlanságunk az oka, hogy még ebben a században sem vagyunk jószerével kicsit sem előrébb ezt illetően.
A VÁLTÁS első moduljában azokkal a hitrendszerekkel ismerkedtünk, amelyek a kommunikációnk, reakcióink alapját adják. Ahhoz, hogy megértsük a kommunikációnk elválaszt vagy összekapcsol, nem elég csak a kimondott, vagy hallott szavakat vizsgálni. Természetesen fontos, hogy milyen szavakat és hogyan mondunk ki, de lehetünk akármilyen tudatosak a szavainkat, beszédünket illetően, valójában a másik ember a „felelős” azért, hogy ebből mit hall meg (értelmez) és természetesen ez fordítva is igaz. A felelősség szót lehet sokan erősnek érzik, azt gondolva, amíg nem vagyunk tisztában valamivel addig hogyan is lehet az a mi felelősségünk. Remélem, hogy mire a második nap végére érünk addig ez minden jelenlévő számára teljesen világossá válik, és örömmel vállalják majd a felelősségüket.
Tehát a kommunikációnk folyamata jóval bonyolultabb, összetettebb semmint ahogyan azt mi a hétköznapokban használjuk, észleljük, megéljük.
Ami segíthet ennek felfedezésében és amiről szó lesz:

Elválaszt vagy összekapcsol?

Hibás vagy felelős?

Úgy általában mindig másokat hibáztatunk sok-sok rossz érzésünkért, betöltetlen szükségleteinkért és vagy akár az egész életünkért, de valójában mi vagyunk a felelősek mindezekért. Hogyan szabadít fel az bennünket, ha megértjük ezt a furcsaságot, hogy – a felelősség vállalása egyben lehetőség is – és hogyan jelenik ez meg a kommunikációnkban.

Egy másik nagyon lényeges dolog amit vizsgálni fogunk, az a „hallás”. Értem ezalatt a meghallását annak amit a másik mond, vagyis egészen pontosan az értelmezését annak amit mond. Nem is gondoljuk, hogy az elménk, a belső programjaink villámgyorsan „leforditanak” mindent annak megfelelően, ami a tudattalanunkban lakozik. Az ego programok, illetve egyéb családi programjaink szüntelen pásztázzák a külvilágot, hogy biztosítsák a „túlélésünket”. Vagyis annak a személyiségnek a túlélését akinek hisszük magunkat. Támadás vagy védekezés. Ez a két legfőbb iránya a kommunikációnknak még akkor is, ha nem gondolunk erre. Sajnos ez a működésünk így ebben a formában nagyon ártalmas, sok szenvedést eredményez és korlátozza a kiteljesedésünket.
Ezenkívül még amire rátekintünk, azok a belső folyamataink. Azok a monológok illetve belső párbeszédek amelyekre egyáltalán nem, vagy csak alig vagyunk tudatosak. Így arra sem, hogy bizony csak a másik viselkedését látjuk, de azt nem tudjuk mi történik benne, illetve arra sem vagyunk tudatosak, hogy mi a múltunk alapján reagálunk. Szoktam mondani anélkül, hogy tudnánk végül is csak önmagunkkal kommunikálunk, miközben azt hisszük a másikkal.

Nézzünk meg egy egyszerű példát, Tomi és Sári között.Tomi aki éppen most érkezett haza.
TOMI: MIÉRT NINCS MÉG KÉSZ A VACSORA?
SÁRI: BOCSÁNAT! JAJJ, HOGY IS LEHETEK ILYEN ÜGYETLEN?! MINDJÁRT KÉSZ, CSAK MÉG PÁR PERC. SAJNÁLOM! Ez ugye nem valami komoly mély beszélgetés, nap mint nap megesik velünk, mégis ha kivetítjük egy pillanatra, akkor láthatjuk, hogy kész sztori zajlik „odabenn”.
Amikor Tomi rákérdez a vacsorára, Sári talán kritikát hall ki belőle.Olyan arckifejezést lát a férje arcán, amit kritikusnak és bosszúsnak értelmez. Olyan árnyalatot hall meg a hangjában,amely visszaidézi a múltját, amikor még kicsi volt és szidta az apja. A férfi arca kipirult, amit ő türelmetlenségnek értelmez,mindebből azt hámozza ki, hogy Tomi dühös rá, és mintha valami rosszat tett volna.Fél, hogy mi fog történni. Az ezzel kapcsolatos érzése a tehetetlenség.Sári azt hiszi nem elfogadható, ha szavakba önti a félelmét. A családja egyik túlélési szabálya az volt kiskorában,hogy nem biztonságos dolog másokkal megosztani az érzéseinket, és nem szabad félelmet, vagy haragot kimutatnia.Ezért ma is figyelmen kívül hagyja vagy letagadja, hogy mi megy végbe közte és Tomi között. Tomi semmit nem tud arról mennyi minden cikázik Sári fejében, csak az adott választ hallja. És hogy hogyan hallja Sárit, … nos azt is sorra vesszük majd a nap folyamán.
Ha azt gondolná valaki, hát persze ez egy esettanulmány, de én nem így működök.
Nos, akkor nagy nyitottsággal várom a tanfolyamon és meg fog lepődni. Mi mindannyian így működünk.
Megtanulhatjuk hogyan legyenek ne csak kapcsolataink, hanem valódi kapcsolódásaink is. Legfőképpen és elsődlegesen a valódi önmagunkkal.

Az EMK – erőszakmentes kommunikáció, több mintsem csupán egy kommunikáció. Egy új világnézet alapjait is lerakjuk ennek elsajátításával, ami nagyon is meghatározhatja az emberiség jövőjét. Csak egy kis lépésnek tűnik, de nagyon is lényeges. Gondoljunk csak bele – a sok harc, támadás, védekezés, ítélkezés, kritika, összehasonlítás, követelőzések mennyi erőnket emészti fel az életünk során! Az életünk a „túlélésről” szól és a kommunikációnk ezt szolgálja illetve fordítva is, a kommunikációnk szüntelen a „túlélésre” késztet bennünket.
Mit választasz tehát?
Sakál nyelv ami elválaszt a valódi önmagadtól és másoktól vs. zsiráfnyelv ami visszavezet önmagadhoz és hidat épít mások felé. A nap folyamán lesz elmélet, illetve sok-sok írásbeli és élő gyakorlattal is dolgozunk majd.
Hívlak nagy szeretettel, nemcsak önmagadért…egymásért is.
Magera Ildikó
—————————————————————————————————————————————————————
Helyszín:
TÉR Központ, Nyíregyháza Sóstói út 70. / Bézs terem

Időpontok:
2.modul: November 22-én 09 órától -17 óráig /November 23-án 09 órától – 16 óráig
3.modul: Január 17 – én 09 órától – 17 óráig /Január 18 – án 09 órától -16 óráig
4.modul: Március 21 – én 09 órától – 17 óráig /Március 22 – án 09 órától -16 óráig
(Korábbi: 1. modul: Október 4 – én 09 órától – 17 óráig /Október 5 – én 09 órától -16 óráig)

A tanfolyam díja: 45 000 Ft / modulonként
A tanfolyam heti bontásban is elérhető keddenként 09 órától – 11 óráig / Szeptember 3O – tól
Bejelentkezés:
Telefonszám: 06 30/ 9-631-777
Email cím: ildikomagera@gmail.com

A belső út két arca: önismeret és spiritualitás - Kiss József Zsolt előadása
2025-11-25 18:00 - 19:30
Mit jelent valójában az önismeret és a spiritualitás – elméletben és a mindennapi gyakorlatban?
Kiss József Zsolt mentálhigiénés és segítő szakember előadásában többek között ezekre a kérdésekre keressük a választ:

Mi az önismeret és mi nem az?
Milyen önismereti módszerekkel és szellemi utakkal találkozhatunk?
Milyen szerepet játszik mindez az egyén életében, a jelenkor kihívásaiban és a jövőnk szempontjából?
Milyen lehetőségeket és buktatókat rejtenek mindennapjainkban az önismereti és spirituális gyakorlatok?

Az előadás célja, hogy közérthetően mutassa be az önismeret és spiritualitás különböző arcaival járó tapasztalatokat, és segítsen eligazodni a belső út keresésében.
Időpont: 2025. november 25. 18:00
Helyszín: TÉR Központ (4400 Nyíregyháza, Sóstói út 70.)
Jegyár: 3.800 Ft
